แรงขายทำกำไรกด SET ปิดเช้าลบ 7 จุด แนะจับตาบจ.ประกาศงบโค้งสุดท้าย
แรงขายทำกำไรกด SET ปิดเช้าลบ 7 จุด แนะจับตาบจ.ประกาศงบโค้งสุดท้าย โดยดัชนีช่วงเช้าปิดที่ระดับ 1,339.32 จุด ลดลง 7.37 จุด หรือ 0.55% มูลค่าการซื้อขาย 2.73 หมื่นล้านบาท
14 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,339.32 จุด ลดลง 7.37 จุด หรือ 0.55% มูลค่าการซื้อขาย 2.73 หมื่นล้านบาท 
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้อ่อนกว่าตลาดหุ้นภูมิภาคเอเชียเล็กน้อย โดยตลาดภูมิภาคเช้านี้แกว่งไซด์เวย์ทั้งแดนบวก-ลบราว 0.2% หลังจากปรับขึ้นไปรับข่าวบวกความคืบหน้าวัคซีนต้านไวรัสโควิด-19 ของรัสเซียไปแล้ว
ขณะที่ตลาดฯยังมีหลายปัจจัยต้องติดตาม ทั้งการเจรจาการค้าระหว่างสหรัฐฯและจีนช่วงกลางเดือนนี้ และปัจจัยการเมืองในประเทศกรณีที่จะมีการชุมนุมในวันที่ 16 ส.ค.นี้ และตัวเลขอัตราการขยายตัวทางเศรษฐกิจ (GDP) ของไทยไตรมาส 2/63 ที่จะออกมาในวันที่ 17 ส.ค.นี้
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งไซด์เวย์ โดยยังต้องติดตามการทอยประกาศผลประกอบการของบริษัทจดทะเบียนในช่วงโค้งสุดท้าย พร้อมให้แนวรับ 1,335 จุด ส่วนแนวต้าน 1,345 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  1,512.83 ล้านบาท  ปิดที่  66.50 บาท  ลดลง   1.25 บาท
STGT   มูลค่าการซื้อขาย  1,398.11 ล้านบาท  ปิดที่  73.50 บาท  ลดลง   4.75 บาท
CPF    มูลค่าการซื้อขาย  1,002.23 ล้านบาท  ปิดที่  32.50 บาท  ลดลง   0.75 บาท
AOT    มูลค่าการซื้อขาย    928.27 ล้านบาท  ปิดที่  55.00 บาท  ลดลง   1.25 บาท
KBANK  มูลค่าการซื้อขาย    749.34 ล้านบาท  ปิดที่  90.25 บาท  ลดลง   1.25 บาท